Rafmagni sló út í stórum parti af gamla bæjarhlutanum á Akranesi laust eftir miðnætti í nótt . Þetta þykja mikil firn þar sem afar sjaldgæft er að rafmagslaust verði á Skaganum nú á tímum . Stormum vetrarins hefur ekki einu sinni tekist að svipta Skagamenn straumnum þó það hafi gerst víða annars staðar á Vesturlandi . Ekki er vitað hvað olli biluninni . Viðgerðarteymi frá Orkuveitunni eru að störfum í bænum . Tekist hefur að koma rafmagni á að mestu . Viðgerðamenn sem voru að störfum sögðu aðspurðir í samtali við Skessuhorn að þeir byggjust við að það tækist að kippa málum í lag innan stundar .